b'\n_START_ARTICLE_\nStyrtl\xc3\xb8b\n_START_PARAGRAPH_\nStyrtl\xc3\xb8b er en af de alpine discipliner inden for skisport. Styrtl\xc3\xb8b har den n\xc3\xa6sth\xc3\xb8jeste fart blandt de alpine discipliner (efter speed skiing), med de risici som deraf f\xc3\xb8lger. De bedste l\xc3\xb8bere kommer op p\xc3\xa5 hastigheder omkring 120 km/t, men under konkurrencerne i Lauberhornrennen i Wengen, Schweiz, og i Hahnenkammrennen i Kitzb\xc3\xbchel, \xc3\x98strig, ses undertiden hastigheder p\xc3\xa5 145 km/t. Fald indeb\xc3\xa6rer ofte alvorlige skader og d\xc3\xb8dsulykker forekommer.\n_START_SECTION_\nBanen\n_START_PARAGRAPH_\nEn typisk styrtl\xc3\xb8bsbane begynder langt oppe p\xc3\xa5 bjerget og b\xc3\xb8r indeholde h\xc3\xb8je hastigheder, udfordrende sving, nogle hop samt glatte omr\xc3\xa5der. En styrtl\xc3\xb8bsbane indeholder kun r\xc3\xb8de porte. (andre alpine discipliner har b\xc3\xa5de r\xc3\xb8de og bl\xc3\xa5).\n_START_SECTION_\nL\xc3\xb8bet\n_START_PARAGRAPH_\nEt styrtl\xc3\xb8b indeholder bare et genneml\xc3\xb8b. L\xc3\xb8berne g\xc3\xb8r store forberedelser med daglige inspektioner af banen, diskussioner med tr\xc3\xa6nere og holdkammerater og tidstr\xc3\xa6ning. I selve l\xc3\xb8bet fors\xc3\xb8ger l\xc3\xb8berne at svinge s\xc3\xa5 lidt som muligt og pr\xc3\xb8ver at finde den bedste linje for at spare hundrededele af sekunder. L\xc3\xb8berne pr\xc3\xb8ver at st\xc3\xa5 i den s\xc3\xa5kaldte \xc3\xa6ggestilling for at minimere luftmodstanden.'